ai4bharat/Pralekha huggingface dataset:
ଆଇନ ଓ ନ୍ୟାୟ ମନ୍ତ୍ରଣାଳୟ
ଜଷ୍ଟିସ ଉଦୟ ଉମେଶ ଲଳିତ ଭାରତର ୪୯ତମ ପ୍ରଧାନ ବିଚାରପତି ନିଯୁକ୍ତ
ଭାରତୀୟ ସମ୍ବିଧାନର ଧାରା ୧୨୪ ଉପଧାରା ଅଧିନରେ କ୍ଷମତାପ୍ରାପ୍ତ ରାଷ୍ଟ୍ରପତି ସୁପ୍ରିମକୋର୍ଟ ବିଚାରପତି ଉଦୟ ଉମେଶ ଲଳିତଙ୍କୁ ଭାରତର ପ୍ରଧାନ ବିଚାରପତି ଭାବେ ନିଯୁକ୍ତ ଦେଇଛନ୍ତି । ଜଷ୍ଟିସ ଉଦୟ ଉମେଶ ଲଳିତ ଅଗଷ୍ଟ ୨୭, ୨ଠ୨୨ ଦିନ ଭାରତର ୪୯ତମ ବିଚାରପତି ଭାବେ କାର୍ଯ୍ୟଭାର ଗ୍ରହଣ କରିବେ ।
ଜଷ୍ଟିସ ଉଦୟ ଉମେଶ ଲଳିତ ଅଗଷ୍ଟ ୨ଠ୧୪ରେ ବାରରୁ ସିଧାସଳଖ ସୁପ୍ରିମକୋର୍ଟର ବିଚାରପତି ଭାବେ ନିଯୁକ୍ତ ହୋଇଥିଲେ । ଏପରି ସିଧାସଳଖ ସୁପ୍ରିମକୋର୍ଟର ପ୍ରଧାନ ବିଚାରପତି ଆସନ ଅଳଙ୍କୃତ କରିବାରେ ଜଷ୍ଟିସ ଏସ୍ ଏମ୍ ସିକ୍ରୀଙ୍କ ପରେ ସେ ହେବେ ଦ୍ୱିତୀୟ ପ୍ରଧାନ ବିଚାରପତି । ଜଷ୍ଟିସ ଏସ୍ ଏମ୍ ସିକ୍ରୀ ୧୯୭୧ ମସିହାରେ ଦେଶର ୧୩ତମ ପ୍ରଧାନ ବିଚାରପତି ଭାବେ ଦାୟିତ୍ୱ ତୁଲାଇଥିଲେ । ଲଳିତ ଦୁଇଥର ସୁପ୍ରିମକୋର୍ଟ ଆଇନ ସେବା କମିଟିର ସଦସ୍ୟ ଭାବେ କାର୍ଯ୍ୟ କରିଛନ୍ତି ।
ଜଷ୍ଟିସ ୟୁ ୟୁ ଲଳିତ ଅନେକ ଉଲ୍ଲେଖନୀୟ ରାୟ ଶୁଣାଇଛନ୍ତି । ନଭେମ୍ବର ୯, ୧୯୫୭ରେ ମହାରାଷ୍ଟ୍ରର ସୋଲାପୁରରେ ଜନ୍ମିତ ଜଷ୍ଟିସ ଲଳିତ ଜୁନ ୧୯୮୩ ମସିହାରେ ମହାରାଷ୍ଟ୍ର ଓ ଗୋଆର ବାର କାଉନସିଲରେ ଆଡଭୋକେଟ ଭାବେ ପଞ୍ଜୀକୃତ ହୋଇଥିଲେ । ୧୯୮୫ ମସିହା ଡିସେମ୍ବର ପର୍ଯ୍ୟନ୍ତ ବମ୍ବେ ଉଚ୍ଚ ନ୍ୟାୟାଳୟରେ ଓକିଲାତି କରିବା ପରେ ଜାନୁଆରୀ ୧୯୮୬ରେ ସେ ତାଙ୍କ ଆଇନ ପେଶା ଦିଲ୍ଲୀ ସ୍ଥାନାନ୍ତରିତ କରିଥିଲେ ।
ସେ ଅକ୍ଟୋବର ୧୯୮୬ରୁ ୧୯୯୨ ପର୍ଯ୍ୟନ୍ତ ଶ୍ରୀ ସୋଲିଜେ ସୋରାବଜୀଙ୍କ ଚାମ୍ବରରେ କାର୍ଯ୍ୟ କରିଥିଲେ । ସୋରାବଜୀ ଦେଶର ମହା ଅଧିବକ୍ତା ଥିବା ପର୍ଯ୍ୟନ୍ତ କେନ୍ଦ୍ର ସରକାରଙ୍କ ଆଇନଜୀବୀ ଭାବେ ମଧ୍ୟ କାର୍ଯ୍ୟ କରିଥିଲେ । ୧୯୯୨ରୁ ୨ଠଠ୨ ମସିହା ପର୍ଯ୍ୟନ୍ତ ସେ ବିଧିବଦ୍ଧ ଭାବେ ଆଇନ ବ୍ୟବସାୟ କରିବା ସହ ୨ଠଠ୪ ମସିହା ଏପ୍ରିଲ ମାସରେ ସୁପ୍ରିମକୋର୍ଟଙ୍କ ବରିଷ୍ଠ ଆଇନଜୀବୀ ମାନ୍ୟତା ହାସଲ କରିଥିଲେ । ସେ ଅନେକ ଗୁରୁତ୍ୱପୂର୍ଣ୍ଣ ମାମଲା ଯେପରିକି ଜଙ୍ଗଲ ବିଷୟ, ଯାନବାହନ ପ୍ରଦୂଷଣ, ଯମୁନା ନଦୀ ପ୍ରଦୂଷଣ ଇତ୍ୟାଦି ବିଷୟରେ କୋର୍ଟ ମିତ୍ର ଭାବେ ମଧ୍ୟ ନିଯୁକ୍ତ ହୋଇଥିଲେ । ସମସ୍ତ ୨-ଜି ମାମଲାରେ ସୁପ୍ରିମକୋର୍ଟଙ୍କ ନିର୍ଦେଶ ଅନୁସାରେ ସିବିଆଇର ସ୍ୱତନ୍ତ୍ର ପବ୍ଲିକ ପ୍ରସିକିଉଟର ଭାବେ ମଧ୍ୟ ନିଯୁକ୍ତ ହୋଇଥିଲେ ।
SM/MB
(Visitor Counter : 163
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ସମୁଦାୟ ସୁସ୍ଥ ସଂଖ୍ୟା ୩ କୋଟି ଅତିକ୍ରମ କଲା
ଜାତୀୟ ସାମୁହିକ କୋଭିଡ-୧୯ ଟିକାକରଣ ୩୭. ୭୩ କୋଟି ଅତିକ୍ରମ କଲା
ଗତ ୨୪ ଘଣ୍ଟାରେ ୩୭,୧୫୪ ନୂଆ ମାମଲା ଚିହ୍ନଟ
ଭାରତର ସକ୍ରିୟ ଆକ୍ରାନ୍ତ  ସମୁଦାୟ ଆକ୍ରାନ୍ତ ସଂଖ୍ୟାର ୧.୪୭%
ଦୈନିକ ପଜିଟିଭ ହାର  ଲଗାତର ୨୧ ଦିନ ଧରି ୩%ରୁ କମ୍ ରହିଛି
କୋଭିଡ-୧୯ ବିରୋଧୀ ଲଢେଇରେ ୩ କୋଟିରୁ ଅଧିକ ଲୋକ ଆରୋଗ୍ୟ ଲାଭ କରିବା ସହ ଭାରତ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ସ୍ଥାପନ କରିଛି ।
ମହାମାରୀ ଆରମ୍ଭ ଦିନରୁ ୩,୦୦,୧୪,୭୧୩ କୋଭିଡ- ୧୯ରୁ ଆରୋଗ୍ୟ ଲାଭ କରି ସାରିଲେଣି ଓ ଗତ ୨୪ ଘଣ୍ଟାରେ ୩୯,୬୪୯ ରୋଗୀ ସୁସ୍ଥ ହୋଇଛନ୍ତି । ସମୁଦାୟ ଆରୋଗ୍ୟ ହାର ୯୭.୨୨ ପ୍ରତିଶତ ରହିଛି, ଯାହା ନିରନ୍ତର ବର୍ଦ୍ଧିତ ହାରକୁ ଦର୍ଶାଉଛି ।
ଗୋଟିଏ ପଟେ ଭାରତର ସମୁଦାୟ ଟିକାକରଣ କଭରେଜ ୩୭.୭୩ କୋଟି ଅତିକ୍ରମ କରିଛି । ସକାଳ ୭ ସୁଦ୍ଧା ମିଳିଥିବା ଅସ୍ଥାୟୀ ରିପୋର୍ଟ ଅନୁଯାୟୀ ୪୮,୫୧,୨୦୯ ସେସନରେ ସମୁଦାୟ ୩୭,୭୩,୫୨,୫୦୧ ଟିକା ଡୋଜ ପ୍ରଦାନ କରାଯାଇଛି । ଗତ ୨୪ ଘଣ୍ଟାରେ ୧୨,୩୫,୨୮୭ ଟିକା ଡୋଜ ପ୍ରଦାନ କରାଯାଇଛି ।
ଏଥିରେ ସାମିଲ ରହିଛି :
ଏଚସିଡବ୍ଲୁ ପ୍ରଥମ ଡୋଜ ୧,୦୨,୪୯,୦୨୧
ଦ୍ୱିତୀୟ ଡୋଜ ୭୪,୦୭,୫୮୯
ଏଫଏଲଡବ୍ଲୁ ପ୍ରଥମ ଡୋଜ ୧,୭୬,୬୮,୯୨୨
ଦ୍ୱିତୀୟ ଡୋଜ ୯୯,୧୩,୪୨୧
୧୮-୪୪ ବୟସ ବର୍ଗ ପ୍ରଥମ ଡୋଜ ୧୧,୨୪,୪୮,୫୧୧
ଦ୍ୱିତୀୟ ଡୋଜ ୩୭,୪୬,୫୨୩
୪୫-୫୯ ବୟସ ବର୍ଗ ପ୍ରଥମ ଡୋଜ ୯,୩୫,୧୮,୯୯୨
ଦ୍ୱିତୀୟ ଡୋଜ ୨,୩୮,୧୩,୭୫୮
୬୦ରୁ ଅଧିକ ବୟସ ପ୍ରଥମ ଡୋଜ ୭,୦୧,୩୩,୪୦୬
ଦ୍ୱିତୀୟ ଡୋଜ ୨,୮୪,୫୨,୩୫୮
ସମୁଦାୟ ୩୭,୭୩,୫୨,୫୦୧
ଜୁନ ୨୧, ୨୦୨୧ରୁ ସାର୍ବଜନୀନ କୋଭିଡ-୧୯ ଟିକାକରଣର ନୂତନ ପର୍ୟ୍ୟାୟ ଆରମ୍ଭ ହୋଇଥିଲା । କେନ୍ଦ୍ର ସରକାର ସାରା ଦେଶରେ କୋଭିଡ-୧୯ ଟିକାକରଣର ଗତି ଓ ସୁଯୋଗ ବୃଦ୍ଧି କରିବା ପାଇଁ ପ୍ରତିଶ୍ରୁତିବଦ୍ଧ ।
ଭାରତରେ ଗତ ୨୪ ଘଣ୍ଟାରେ ୩୭,୧୫୪ ନୂଆ ମାମଲା ଚିହ୍ନଟ ହୋଇଛି ।
ଲଗାତର ୧୫ ଦିନ ଧରି ଦୈନିକ ନୂଆ ମାମଲା ସଂଖ୍ୟା ୫୦,୦୦୦ରୁ କମ ରହିଛି । ଏହା କେନ୍ଦ୍ର ଓ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକର ମିଳିତ ଓ ନିରନ୍ତର ପ୍ରୟାସର ପରିଣାମ ।
ଭାରତର ସକ୍ରିୟ ଆକ୍ରାନ୍ତଙ୍କ ସଂଖ୍ୟା ଆଜି ୪,୫୦,୮୯୯ ରହିଛି ଓ ଦେଶର ସମୁଦାୟ ଆକ୍ରାନ୍ତ ସଂଖ୍ୟାର ଏହା ୧.୪୬ ପ୍ରତିଶତ ।
ଦେଶର ପରୀକ୍ଷଣ କ୍ଷମତା ଆଖିଦୃଶିଆ ବୃଦ୍ଧି ପାଇଛି । ଗତ ୨୪ ଘଣ୍ଟାରେ ଦେଶରେ ସମୁଦାୟ ୧୪,୩୨,୩୪୩ ପରୀକ୍ଷଣ ହୋଇଛି । ସାମଗ୍ରିକ ଭାବେ ଭାରତରେ ଏପର୍ୟ୍ୟନ୍ତ ୪୩ କୋଟିରୁ ଅଧିକ  କୋଭିଡ ପରୀକ୍ଷଣ ହୋଇ ସାରିଲାଣି ।
ଗୋଟିଏ ପଟେ ଦେଶରେ ପରୀକ୍ଷଣ କ୍ଷମତା ବୃଦ୍ଧି ପାଇଥିବା ବେଳେ ସାପ୍ତାହିକ ପଜିଟିଭ ହାର କ୍ରମାଗତ ଭାବେ ହ୍ରାସ ପାଉଛି । ସାପ୍ତାହିକ ପଜିଟିଭ ହାର ଏବେ ୨.୩୨% ଥିବା ବେଳେ ଦୈନିକ ପଜିଟିଭ ହାର ୨.୫୯ ପ୍ରତିଶତ ରହିଛି । ଲଗାତର ୨୧ ଦିନ ଧରି ଦୈନିକ ପଜିଟିଭ ହାର ୩%ରୁ କମ୍ ରହିଛି ଓ ଲଗାତର ୩୫ ଦିନ ଧରି ପଜିଟିଭ ହାର ୫ ପ୍ରତିଶତରୁ କମ ରହିଛି ।
କ୍ୟାବିନେଟ
କେନ୍ଦ୍ର ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରୀ ରାମବିଳାସ ପାଶୱାନଙ୍କ ବିୟୋଗରେ କ୍ୟାବିନେଟର ଶୋକ
● ରାଷ୍ଟ୍ରୀୟ ମର୍ଯ୍ୟାଦା ସହ ହେବ ଦିବଂଗତଙ୍କ ଅନ୍ତେଷ୍ଟି କ୍ରିୟା
କେନ୍ଦ୍ର ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରୀ ରାମବିଳାସ ପାଶୱାନଙ୍କ ବିୟୋଗରେ କେନ୍ଦ୍ର କ୍ୟାବିନେଟ ପକ୍ଷରୁ ଗଭୀର ଶୋକ ପ୍ରକଟ କରାଯାଇଛି । ରାମବିଳାସ ପାଶୱାନଙ୍କ ପାଇଁ କ୍ୟାବିନେଟ ପକ୍ଷରୁ ଦୁଇ ମିନିଟ ନୀରବ ପ୍ରାର୍ଥନା କରାଯାଇଥିଲା । ଏଥିସହିତ ରାମବିଳାସ ପାଶୱାନଙ୍କ ଅନ୍ତେଷ୍ଟି କ୍ରିୟା ରାଷ୍ଟ୍ରୀୟ ମର୍ଯ୍ୟାଦା ସହ ସମ୍ପନ୍ନ କରାଯିବା ପାଇଁ ନିଷ୍ପତ୍ତି ନିଆଯାଇଛି । କ୍ୟାବିନେଟରେ ଆଜି  ନିମ୍ନୋକ୍ତ ସଂକଳ୍ପମାନ ପାରିତ ହୋଇଛି ।
କେନ୍ଦ୍ର ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରୀ ରାମବିଳାସ ପାଶୱାନଙ୍କ ବିୟୋଗରେ କ୍ୟାବିନେଟ ପକ୍ଷରୁ ଗଭୀର ଶୋକ ପ୍ରକାଶ କରାଯାଇଛି । ତାଙ୍କ ବିୟୋଗରେ ଦେଶ ଜଣେ ବିଶିଷ୍ଟ ନେତା, ସାଂସଦ ଏବଂ ଦକ୍ଷ ପ୍ରଶାସକକୁ ହରାଇଛି ।
ବିହାରର ଖଗରିଆ ଜିଲ୍ଲାର ସାହାରବଣିଠାରେ ଜୁଲାଇ 05, 1946ରେ ରାମବିଳାସ ପାଶୱାନ ଜନ୍ମ ଗ୍ରହଣ କରିଥିଲେ । ଖଗରିଆର କୃଷି ମହାବିଦ୍ୟାଳୟ ଓ ପାଟନା ବିଶ୍ଵବିଦ୍ୟାଳୟରୁ ସେ ଶିକ୍ଷା ଲାଭ କରିଥିଲେ । ସେ କଳାରେ ସ୍ନାତକୋତ୍ତର ଏବଂ ଆଇନରେ ସ୍ନାତକ ଥିଲେ । ଉତ୍ତର ପ୍ରଦେଶର ଝାନ୍ସିସ୍ଥିତ ବୁନ୍ଦେଲଖଣ୍ଡ ବିଶ୍ଵବିଦ୍ୟାଳରୁ ତାଙ୍କୁ ଡିଲିଟ ଉପାଧି ପ୍ରଦାନ କରାଯାଇଥିଲା । ରାମବିଳାସ ପାଶୱାନ ବିହାରର ଜଣେ ଲୋକପ୍ରିୟ ନେତା ଥିଲେ ଓ ସଂଖ୍ୟାଧିକ ଲୋକଙ୍କର ତାଙ୍କ ପ୍ରତି ସମର୍ଥନ ଥିଲା । ସଂଯୁକ୍ତ ସମାଜବାଦୀ ଦଳ ପକ୍ଷରୁ 1969ରେ ସେ ବିହାର ବିଧାନସଭାକୁ ନିର୍ବାଚିତ ହୋଇଥିଲେ । ତା’ପରେ 1977ରେ ସେ ହାଜିପୁର ଆସନରୁ ରେକର୍ଡ ସଂଖ୍ୟକ ଭୋଟ ସହ ଷଷ୍ଠ ଲୋକସଭାକୁ ନିର୍ବାଚିତ ହୋଇଥିଲେ । 1980ର ସପ୍ତମ ଓ 1984ର ଅଷ୍ଟମ ଲୋକସଭାକୁ ମଧ୍ୟ ସେ ପୁନଃ ନିର୍ବାଚିତ ହୋଇଥିଲେ । 1989ରେ ନବମ ଲୋକସଭାକୁ ପୁନଃନିର୍ବାଚିତ ହୋଇ ସେ କେନ୍ଦ୍ର ଶ୍ରମ ଓ କଲ୍ୟାଣ ମନ୍ତ୍ରୀ ଭାବେ ନିଯୁକ୍ତ ହୋଇଥିଲେ । 1996ରେ ସେ ରେଳ ମନ୍ତ୍ରୀ ହୋଇ 1998 ପର୍ଯ୍ୟନ୍ତ ସେହି ପଦବୀରେ ଆସିନ ଥିଲେ । ତା’ପରେ 1999 ଅକ୍ଟୋବରରୁ 2001 ସେପ୍ଟେମ୍ବର ପର୍ଯ୍ୟନ୍ତ ସେ ଦୂରସଞ୍ଚାର ମନ୍ତ୍ରୀ ଓ ସେପ୍ଟେମ୍ବର 2001ରୁ ଏପ୍ରିଲ 2002 ପର୍ଯ୍ୟନ୍ତ କୋଇଲା ଓ ଖଣି ମନ୍ତ୍ରଣାଳୟର ଦାୟିତ୍ଵ ସମ୍ଭାଳିଥିଲେ । 2004 ଲୋକସଭା ନିର୍ବାଚନ ପରେ ପାଶୱାନ ମିଳିତ ପ୍ରଗତିଶୀଳ ସାମୁଖ୍ୟ ସରକାରରେ ଯୋଗଦେଇ ସାର, ରସାୟନ ଓ ଇସ୍ପାତ ମନ୍ତ୍ରୀ ଭାବେ ଦାୟିତ୍ଵ ତୁଲାଇଥିଲେ ।
2014ରେ ସେ ଷୋଢଶ ଲୋକସଭାକୁ ନିର୍ବାଚିତ ହୋଇ ସେ ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ବିଭାଗର ମନ୍ତ୍ରୀ ଭାବେ ଦାୟିତ୍ଵ ତୁଲାଇଥିଲେ । 2019ରେ ରାଜ୍ୟସଭାକୁ ନିର୍ବାଚିତ ହୋଇ ସେ ସେହି ବିଭାଗର ଦାୟିତ୍ଵ ତୁଲାଇ ଆସୁଥିଲେ । ପାଶୱାନ ଦଳିତ ଓ ନିଷ୍ପେଷିତ ବ୍ୟକ୍ତିମାନଙ୍କର ସ୍ଵର ଥିଲେ ଏବଂ ସବୁବେଳେ ସମାଜର ଅବହେଳିତ ଲୋକମାନଙ୍କ ସମସ୍ୟା ପ୍ରତି ବିଶେଷ ଧ୍ୟାନ ଦେଉଥିଲେ । କ୍ୟାବିନେଟ ସରକାର ଓ ସମଗ୍ର ଦେଶ ପକ୍ଷରୁ ଶୋକସନ୍ତପ୍ତ ପରିବାର ପ୍ରତି ଗଭୀର ସମବେଦନା ଜଣାଇଛନ୍ତି ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ମ୍ୟାଁମାରର ଏ-1 ଏବଂ ଏ-3 ବ୍ଲକ ବିକାଶ ପାଇଁ ଓଏନଜିସି ବିଦେଶ ଲିମିଟେଡର ଅତିରିକ୍ତ ନିବେଶ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ମିଆଁମାର ଶ୍ଵେ ତୈଳ ଏବଂ ବାଷ୍ପ ପ୍ରକଳ୍ପର ଏ-1 ଏବଂ ଏ-3 ବ୍ଲକ ବିକାଶ ପାଇଁ ଓଏନଜିସି ବିଦେଶ ଲିମିଟେଡ ଦ୍ଵାରା ଅତିରିକ୍ତ 121.27 ମିଲିୟନ ଆମେରିକୀୟ ଡଲାର  ନିବେଶ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ମଞ୍ଜୁର କରିଛନ୍ତି ।
କେନ୍ଦ୍ର ଦକ୍ଷିଣ କୋରିଆ, ଭାରତ ଓ ମ୍ୟାଁମାରର କେତେକ କମ୍ପାନୀଗୁଡ଼ିକୁ ନେଇ ଗଠିତ ଏକ କନାସୋର୍ସିଅମର ଅଂଶବିଶେଷ ସ୍ଵରୂପ ମ୍ୟାଁମାରର ଶ୍ଵେ ଗ୍ୟାସ ପ୍ରକଳ୍ପରେ ଉତ୍ତୋଳନ ଓ ବିକାଶ ପାଇଁ ଓଏନଜିସି ବିଦେଶ  2002ରେ ସହବନ୍ଧିତ ହୋଇଥିଲା। ଭାରତୀୟ ରାଷ୍ଟ୍ରାୟତ୍ତ ଉଦ୍ୟୋଗ ଗେଲ ମଧ୍ୟ ଏହି ପ୍ରକଳ୍ପରେ ସହ-ନିବେଶକ ରହିଛି। ଓଭିଏଲ 31 ମାର୍ଚ୍ଚ 2019 ସୁଦ୍ଧା ଏହି ପ୍ରକଳ୍ପରେ 722 ନିୟୁତ ଆମେରିକୀୟ ଡଲାର  ନିବେଶ କରି ସାରିଛି। ଜୁଲାଇ 2013ରେ ଶ୍ଵେ ପ୍ରକଳ୍ପରୁ ପ୍ରଥମ ଗ୍ୟାସ ପ୍ରାପ୍ତ ହୋଇଥିଲା ଏବଂ ସର୍ବାଧିକ ଉତ୍ପାଦନ ଡିସେମ୍ବର 2014ରେ ପ୍ରାପ୍ତ ହୋଇଥିଲା। 2014-15 ଆର୍ଥିକ ବର୍ଷ ପର୍ଯ୍ୟନ୍ତ ଏହି ପ୍ରକଳ୍ପ ସକାରାତ୍ମକ ନଗଦ ପ୍ରବାହ ସୃଷ୍ଟି କରିଚାଲିଥିଲା। ଆଜି ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ଅତିରିକ୍ତ 121.27 ନିୟୁତ ଆମେରିକୀୟ ଡଲାର  ନିବେଶ ପ୍ରସ୍ତାବକୁ ଅନୁମୋଦନ କରିଛନ୍ତି। ଓଭିଏଲ ପକ୍ଷରୁ ଶ୍ଵେ ତୈଳ ଓ ଗ୍ୟାସ ପ୍ରକଳ୍ପରେ ଏହି ନିବେଶ କରାଯିବ।
ପଡ଼ୋଶୀ ରାଷ୍ଟ୍ରରେ ଥିବା ତୈଳ ଏବଂ ଗ୍ୟାସ ଖନନ ଓ ବିକାଶ ପ୍ରକଳ୍ପରେ ଭାରତୀୟ ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକର ଅଂଶଗ୍ରହଣ ଭାରତର ଆକ୍ଟ ଇଷ୍ଟ ନୀତି ଅନୁକୂଳ ଏବଂ ଏହା ପଡ଼ୋଶୀମାନଙ୍କ ସହିତ ଶକ୍ତି ସେତୁ ବିକାଶ କରିବା ଲାଗି ରଣନୀତିର ଅଂଶବିଶେଷ। ଏହା ଭାରତର ଶକ୍ତି ସୁରକ୍ଷା ଆବଶ୍ୟକତାକୁ ଆହୁରି ସୁଦୃଢ଼ କରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନୂଆଖାଇରେ ସମସ୍ତଙ୍କୁ ଅଭିବାଦନ ଜଣାଇଛନ୍ତି
ନୂଆଖାଇର ଶୁଭ ଅବସରରେ ପ୍ରଧାନମନ୍ତ୍ରୀ ଦେଶକୁ ଅଭିବାଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
ନୂଆଖାଇ ଜୁହାର!
ଏହି ଶୁଭ ଅବସରରେ ସମସ୍ତଙ୍କୁ ଶୁଭେଚ୍ଛା । ନୂଆଖାଇ ଉପରେ ଆମେ ଆମର ପରିଶ୍ରମୀ କୃଷକଙ୍କ ଉଲ୍ଲେଖନୀୟ ଉଦ୍ୟମ ଏବଂ ରାଷ୍ଟ୍ର ର୍ନିମାଣରେ ସେମାନଙ୍କର ଭୂମିକାକୁ ପ୍ରଶଂସା କରୁଛୁ ।
ସମସ୍ତଙ୍କ ଉତ୍ତମ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ମୁଁ ପ୍ରାର୍ଥନା କରୁଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିହାର ଦିବସ ଅବସରରେ ରାଜ୍ୟବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ବିହାର ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିହାରବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ବିହାର ଦିବସ ଅବସରରେ ରାଜ୍ୟର ସମସ୍ତ ଅଧିବାସୀଙ୍କୁ ଅନେକ ଅନେକ ଶୁଭକାମନା । ଅତୀତର ଗୌରବ ଏବଂ ସମୃଦ୍ଧ ସଂସ୍କୃତି ପାଇଁ ବିଶେଷ ଭାବେ ପରିଚିତ ଏହି ରାଜ୍ୟ ବିକାଶ ପଥରେ ପ୍ରତିଦିନ ନୂଆ ନୂଆ ମାଇଲଖୁଣ୍ଟ ସୃଷ୍ଟି କରୁଥାଉ” ।
ଅର୍ଥ ମନ୍ତ୍ରଣାଳୟ
44ତମ ଜିଏସଟି ପରିଷଦ ବୈଠକର ସୁପାରିସ
କୋଭିଡ ଚିକିତ୍ସା ଓ ପରିଚାଳନାରେ ବ୍ୟବହୃତ ହେଉଥିବା ସାମଗ୍ରୀ ଉପରୁ ଜିଏସଟି ହ୍ରାସ
ଆଜି କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ଅଧ୍ୟକ୍ଷତାରେ ଭିଡିଓ କନଫରେନ୍ସିଂ ଜରିଆରେ 44ତମ ଜିଏସଟି ପରିଷଦ ବୈଠକ ଅନୁଷ୍ଠିତ ହୋଇଯାଇଛି। କୋଭିଡ-19 ଚିକିତ୍ସା ଓ ପରିଚାଳନାରେ ବ୍ୟବହୃତ ହେଉଥିବା ନିର୍ଦ୍ଦିଷ୍ଟ କେତେକ ସାମଗ୍ରୀ ଉପରୁ ଜିଏସଟି ଦର ହ୍ରାସ କରିବା ଲାଗି ଏହି ବୈଠକରେ ପରିଷଦ ପକ୍ଷରୁ ନିଷ୍ପତ୍ତି ନିଆଯାଇଛି। ଏହି ଦରହ୍ରାସ 30 ସେପ୍ଟେମ୍ବର, 2021 ପର୍ଯ୍ୟନ୍ତ ଲାଗୁ ହେବ।
ଏହି ବୈଠକରେ ମଧ୍ୟ କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ରାଷ୍ଟ୍ରମନ୍ତ୍ରୀ ଶ୍ରୀ ଅନୁରାଗ ଠାକୁରଙ୍କ ସମେତ ବିଭିନ୍ନ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶର ଅର୍ଥ ମନ୍ତ୍ରୀ ଏବଂ ଅର୍ଥ ବିଭାଗର ବରିଷ୍ଠ ଅଧିକାରୀମାନେ ଅଂଶଗ୍ରହଣ କରିଥିଲେ।
ପରିଷଦ ପକ୍ଷରୁ କରାଯାଇଥିବା ସୁପାରିସର ବିବରଣୀ ନିମ୍ନରେ ଦିଆଗଲା :
|
|
କ୍ରଂ
ସଂ.
|
|
ବିବରଣୀ
|
|
ବର୍ତ୍ତମାନର ଜିଏସଟି ଦର
|
|
ଜିଏସଟି ପରିଷଦ ପକ୍ଷରୁ ସୁପାରିସ କରାଯାଇଥିବା ଜିଏସଟି ଦର
|
|
ଔଷଧ
|
|
1.
|
|
ତୋସିଲିଜୁମାବ
|
|
5%
|
|
ଶୂନ୍ୟ
|
|
2.
|
|
ଆମ୍ଫୋଟେରିସିନ ବି
|
|
5%
|
|
ଶୂନ୍ୟ
|
|
3.
|
|
ହେପାରିନ୍ ପରି ଆଣ୍ଟି-କୋଗୁଲାଣ୍ଟସ୍
|
|
12%
|
|
5%
|
|
4.
|
|
ରେମଡିସିଭିର
|
|
12%
|
|
5%
|
|
5.
|
|
କୋଭିଡ ଚିକିତ୍ସା ପାଇଁ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ଓ ଫାର୍ମା ବିଭାଗ ପକ୍ଷରୁ ସୁପାରିସ କରାଯାଇଥିବା ଔଷଧ
|
|
ପ୍ରଯୁଜ୍ୟ ଦର
|
|
5%
|
|
ଅମ୍ଳଜାନ, ଅମ୍ଳଜାନ ଉତ୍ପାଦନ ଉପକରଣ ଏବଂ ଆନୁସଙ୍ଗିକ ଚିକିତ୍ସା ଉପକରଣ
|
|
1.
|
|
ମେଡିକାଲ୍ ଗ୍ରେଡ୍ ଅମ୍ଳଜାନ
|
|
12%
|
|
5%
|
|
2.
|
|
ବ୍ୟକ୍ତିଗତ ଆମଦାନନୀ ସମେତ ଅକ୍ସିଜେନ କନସେଣ୍ଟ୍ରେଟର/ଜେନେରେଟର
|
|
12%
|
|
5%
|
|
3.
|
|
ଭେଣ୍ଟିଲେଟର୍ସ
|
|
12%
|
|
5%
|
|
4.
|
|
ଭେଣ୍ଟିଲେଟର ମାସ୍କ/କାନୁଲା/ହେଲମେଟ
|
|
12%
|
|
5%
|
|
5.
|
|
ବିପ୍ୟାପ ମେସିନ
|
|
12%
|
|
5%
|
|
6.
|
|
ହାଇ ଫ୍ଲୋ ନାଜାଲ କ୍ୟାନୁଲା  ଡିଭାଇସ
|
|
12%
|
|
5%
|
|
ପରୀକ୍ଷା କିଟ୍ସ ଓ ମେସିନ
|
|
1.
|
|
କୋଭିଡ ପରୀକ୍ଷା କିଟ୍ସ
|
|
12%
|
|
5%
|
|
2.
|
|
ଡି-ଡାଇମର, ଆଇଏଲ-6, ଫେରିଟିନ ଓ ଏଲଡିଏଲ ଭଳି ନିର୍ଦ୍ଦିଷ୍ଟ ଇନଫ୍ଲେମ୍ମାଟୋରୀ ନିଦାନ କିଟ୍ସ
|
|
12%
|
|
5%
|
|
ଅନ୍ୟାନ୍ୟ Covid-19 ସମ୍ବନ୍ଧୀୟ ଚିକିତ୍ସା ସାମଗ୍ରୀ
|
|
1.
|
|
ପଲ୍ସ ଅକ୍ସିମିଟର, ବ୍ୟକ୍ତିଗତ ଆମଦାନୀ ସମେତ
|
|
12%
|
|
5%
|
|
2.
|
|
ହ୍ୟାଣ୍ଡ ସାନିଟାଇଜର
|
|
18%
|
|
5%
|
|
3.
|
|
ତାପମାତ୍ରା ମାପନ ଉପକରଣ
|
|
18%
|
|
5%
|
|
4.
|
|
ଶବଦାହ ପାଇଁ ବ୍ୟବହୃତ ଗ୍ୟାସ/ଇଲେକ୍ଟ୍ରିକ/ଅନ୍ୟ ଫର୍ଣ୍ଣେସ, ସେଗୁଡ଼ିକର ସଂଯୋଗ ସମେତ, ଆଦି।
|
|
18%
|
|
5%
|
|
5.
|
|
ଆମ୍ବୁଲାନ୍ସ
|
|
28%
|
|
12%
ଏହି ସବୁ ଦରହ୍ରାସ/ଛାଡ଼ 30 ସେପ୍ଟେମ୍ବର 2021 ପର୍ଯ୍ୟନ୍ତ ଲାଗୁ ରହିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହଙ୍ଗେରୀ ସଂସଦୀୟ ର୍ନିବାଚନରେ ବିଜୟୀ ହୋଇଥିବା ପ୍ରଧାନମନ୍ତ୍ରୀ ଭିକ୍ଟର ଅର୍ବାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହଙ୍ଗେରୀରେ ସଂସଦୀୟ ର୍ନିବାଚନରେ ବିଜୟ ପାଇଁ ପ୍ରଧାନମନ୍ତ୍ରୀ ଭିକ୍ଟର ଅର୍ବାନଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ହଙ୍ଗେରୀରେ ସଂସଦୀୟ ର୍ନିବାଚନରେ ତୁମର ବିଜୟ ପାଇଁ ପ୍ରଧାନମନ୍ତ୍ରୀ ଭିକ୍ଟର ଅର୍ବାନଙ୍କୁ ଅଭିନନ୍ଦନ । ଘନିଷ୍ଠ ତଥା ବନ୍ଧୁତ୍ୱପୂର୍ଣ୍ଣ ଭାରତ-ହଙ୍ଗେରୀ ସମ୍ପର୍କକୁ ଆହୁରି ମଜବୁତ କରିବା ପାଇଁ ଆପଣଙ୍କ ସହ କାର୍ଯ୍ୟ ଜାରି ରଖିବାକୁ ଅପେକ୍ଷା କରିଛୁ ।”
HS
(
କ୍ୟାବିନେଟ
ପ୍ରବାସୀ/ଅସହାୟ ପ୍ରବାସୀଙ୍କୁ ଖାଦ୍ୟଶସ୍ୟ ବଣ୍ଟନ ପାଇଁ ‘ଆତ୍ମନିର୍ଭର ଭାରତ’ ପ୍ୟାକେଜକୁ କ୍ୟାବିନେଟ ମଞ୍ଜୁରି
କେନ୍ଦ୍ରୀୟ ପୁଲରୁ ପ୍ରାୟ 8 କୋଟି ପ୍ରବାସୀ/ଅସହାୟ ପ୍ରବାସୀ ପ୍ରତ୍ୟେକଙ୍କୁ ମାସକୁ 5 କିଲୋଗ୍ରାମ ଲେଖାଏଁ ଦୁଇମାସ ଲାଗି  ମାଗଣାରେ ଖାଦ୍ୟ ସାମଗ୍ରୀ ପିଛିଲା ଭାବେ ବଣ୍ଟନ କରାଯିବ । ଏହି ପ୍ରସ୍ତାବ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟରେ ଅନୁମୋଦିତ ହୋଇଛି ।
ଏହି ଖାଦ୍ୟ ସବସିଡି ବାବଦରେ ପ୍ରାୟ 2,982.27 କୋଟି ଟଙ୍କା ଖର୍ଚ୍ଚ ହେବ । ଆହୁରି ମଧ୍ୟ ଆନ୍ତଃରାଜ୍ୟ ପରିବହନ ଏବଂ ପରିଚାଳନା ଖର୍ଚ୍ଚ ଏବଂ ଡିଲର ମାର୍ଜିନ/ଅତିରିକ୍ତ ଡିଲର ମାର୍ଜିନ ପାଇଁ ଖର୍ଚ୍ଚ ପ୍ରାୟ 127.25 କୋଟି ହେବ ଯାହା କେନ୍ଦ୍ର ସରକାର ସମ୍ପୂର୍ଣ୍ଣ ରୂପେ ବହନ କରିବେ । ସେହି ଅନୁଯାୟୀ, ଭାରତ ସରକାରଙ୍କ ମୋଟ ସବସିଡି ପ୍ରାୟ 3,109.52 କୋଟି ଟଙ୍କା ହେବ ବୋଲି ଆକଳନ କରାଯାଇଛି ।
କୋଭିଡ-19 ଯୋଗୁଁ ସୃଷ୍ଟି ହୋଇଥିବା ଆର୍ଥିକ ଅସୁବିଧା ଦୃଷ୍ଟିରୁ ପ୍ରବାସୀ/ଅସହାୟ ପ୍ରବାସୀଙ୍କ ଦ୍ଵାରା ସମ୍ମୁଖୀନ ହେଉଥିବା ଦୁଃଖ କଷ୍ଟକୁ ଲାଘବ କରିବା ଲାଗି ଏହି ଆବଣ୍ଟନ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକା ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ସାକ୍ଷାତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସରକାରୀ ଗସ୍ତରେ ସମ୍ପ୍ରତି ଯୁକ୍ତରାଷ୍ଟ୍ର ଆମେରିକାରେ ଅଛନ୍ତି। ସେ ଆଜି ସକାଳେ ହ୍ୱାଇଟ୍ ହାଉସ୍ ଗସ୍ତ କରିଥିଲେ, ଯେଉଁଠି ଆମେରିକା ରାଷ୍ଟ୍ରପତି ମହାମହିମ ଶ୍ରୀ ଜୋସେଫ ବାଇଡେନ୍ ଏବଂ ପ୍ରଥମ ମହିଳା ଡକ୍ଟର ଜିଲ୍ ବାଇଡେନ୍ ତାଙ୍କୁ ଔପଚାରିକ ଭାବେ ସ୍ୱାଗତ କରିଥିଲେ। ଏହି ଅବସରରେ ପ୍ରଧାନମନ୍ତ୍ରୀଙ୍କୁ ସ୍ୱାଗତ କରିବା ଲାଗି ଭାରତୀୟ-ଆମେରିକୀୟ ମଧ୍ୟ ଉପସ୍ଥିତ ଥିଲେ।
ଏହାପରେ ପ୍ରଧାନମନ୍ତ୍ରୀ ଆମେରିକା ରାଷ୍ଟ୍ରପତି ଶ୍ରୀ ବାଇଡେନଙ୍କ ସହିତ ସୀମିତ ଏବଂ ପ୍ରତିନିଧିସ୍ତରୀୟ ସ୍ୱରୂପରେ ଉପଯୋଗୀ ଆଲୋଚନା କରିଥିଲେ। ଉଭୟ ନେତା ଦୁଇ ଦେଶ ମଧ୍ୟରେ ଦୀର୍ଘ ସମୟ ଧରି ଚାଲି ଆସିଥିବା ବନ୍ଧୁତା ଓ ବ୍ୟବସାୟ ଏବଂ ନିବେଶ, ପ୍ରତିରକ୍ଷା ଓ ସୁରକ୍ଷା, ଇନ୍ଧନ, ଜଳବାୟୁ ପରିବର୍ତ୍ତନ ଠାରୁ ଆରମ୍ଭ କରି ନାଗରିକଙ୍କ ମଧ୍ୟରେ ସମ୍ପର୍କ ଭଳି କ୍ଷେତ୍ର ପର୍ଯ୍ୟନ୍ତ ବର୍ଦ୍ଧିତ ସହଯୋଗ ଉପରେ ଆଲୋଚନା କରିଥିଲେ ।
ଦୁଇ ନେତା ଉଭୟ ଦେଶମାନଙ୍କ ମଧ୍ୟରେ ଆପୋସ ବିଶ୍ୱାସ ଓ ବୁଝାମଣା ସହିତ ସହଭାଗୀ ମୂଲ୍ୟ ବିଷୟରେ ଆଲୋଚନା କରିଥିଲେ, ଯାହା ସମ୍ପର୍କକୁ ଏକ ନୂଆ ଉଚ୍ଚତା ପର୍ଯ୍ୟନ୍ତ ନେଇଯିବା ପାଇଁ ଏକ ମଜବୁତ ଆଧାର ପ୍ରଦାନ କରିଥାଏ। ସେମାନେ ଗୁରୁତ୍ୱପୂର୍ଣ୍ଣ ଏବଂ ଅତ୍ୟାଧୁନିକ ପ୍ରଯୁକ୍ତି  ଭଳି ପ୍ରୟାସ ମାଧ୍ୟମରେ ହୋଇଥିବା ଦ୍ରୁତ ପ୍ରଗତି ଏବଂ ସଶକ୍ତ ଯୋଗାଣ ଶୃଙ୍ଖଳା ପ୍ରସ୍ତୁତ କରିବା ଲାଗି ରଣନୈତିକ ପ୍ରଯୁକ୍ତି ସହଯୋଗକୁ ବଢ଼ାଇବା ଲାଗି ବିଶେଷ ଆଗ୍ରହକୁ ପ୍ରଶଂସା କରିଥିଲେ। ଉଭୟ ନେତା ଗୁରୁତ୍ୱପୂର୍ଣ୍ଣ ଖଣିଜ ଓ ମହାକାଶ କ୍ଷେତ୍ରରେ ବଢ଼ୁଥିବା ସହଯୋଗକୁ ସ୍ୱାଗତ କରିଥିଲେ ।
ଉଭୟ ନେତା ଜଳବାୟୁ ପରିବର୍ତ୍ତନ ମୁକାବିଲା କରିବା ଏବଂ ଏକ ସ୍ଥାୟୀ ଭବିଷ୍ୟତ ଲକ୍ଷ୍ୟ ହାସଲ କରିବା ନିମନ୍ତେ ସେମାନଙ୍କର ପ୍ରତିବଦ୍ଧତା ଦୋହରାଇଥିଲେ। ସେମାନେ ସ୍ୱଚ୍ଛ ଓ ଅକ୍ଷୟ ଶକ୍ତିକୁ ପ୍ରୋତ୍ସାହନ ଦେବା ଏବଂ ଜଳବାୟୁ ପ୍ରୟାସ କ୍ଷେତ୍ରରେ ସହଯୋଗର ପଦ୍ଧତିକୁ ନେଇ ଆଲୋଚନା କରିଥିଲେ।
ଦୁଇ ନେତା ନିଜ ଦେଶର ନାଗରିକ ଏବଂ ବିଶ୍ୱ ସମୁଦାୟର ଲାଭ ପାଇଁ ଭାରତ ଓ ଆମେରିକା ମଧ୍ୟରେ ବହୁମୁଖୀ ବ୍ୟାପକ ବିଶ୍ୱ ରଣନୀତିକ ଭାଗିଦାରୀକୁ ଆହୁରି ଗଭୀର କରିବା ଲାଗି ଦୃଢ଼ସଂକଳ୍ପ ବ୍ୟକ୍ତ କରିଥିଲେ। ଏହି ଆଲୋଚନାରେ ଆପୋସ ଲାଭର ଆଞ୍ଚଳିକ ଏବଂ ବୈଶ୍ୱିକ ପ୍ରସଙ୍ଗ ମଧ୍ୟ ସ୍ଥାନ ପାଇଥିଲା।
ରାଷ୍ଟ୍ରପତି ଶ୍ରୀ ବାଇଡେନ୍ ଏବଂ ପ୍ରଥମ ମହିଳାଙ୍କ ଦ୍ୱାରା ପ୍ରଦାନ କରାଯାଇଥିବା ଉଦାରତାପୂର୍ଣ୍ଣ ସ୍ୱାଗତ ପାଇଁ ପ୍ରଧାନମନ୍ତ୍ରୀ ସେମାନଙ୍କୁ ପ୍ରଶଂସା କରିଥିଲେ। ସେପ୍ଟେମ୍ବର ୨୦୨୩ରେ ଅନୁଷ୍ଠିତ ହେବାକୁ ଥିବା ଜି୨୦ ନେତାମାନଙ୍କର ଶିଖର ସମ୍ମିଳନୀ ସମୟରେ ନୂଆଦିଲ୍ଲୀରେ ରାଷ୍ଟ୍ରପତି ବାଇଡେନଙ୍କୁ ସ୍ୱାଗତ କରିବା ପାଇଁ ନିଜର ଉତ୍ସୁକତା ବ୍ୟକ୍ତ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେନ୍ଦ୍ର ମନ୍ତ୍ରୀ ଶ୍ରୀ ରାମ ବିଳାସ ପାଶୱାନଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
କେନ୍ଦ୍ର ମନ୍ତ୍ରୀ ଶ୍ରୀ ରାମ ବିଳାସ ପାଶୱାନଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏହି ପରିପ୍ରେକ୍ଷୀରେ କ୍ରମାଗତ ଟୁଇଟ୍ରେ ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଛନ୍ତି ଯେ “ମୁଁ ଏହି ଦୁଃସମ୍ବାଦ ପାଇ ଏତେ ମର୍ମାହତ ଯେ ତାହା ଶବ୍ଦରେ ପ୍ରକଟ କରିହେବନାହିଁ । ଶ୍ରୀ ପାଶୱାନଙ୍କ ମୃତ୍ୟୁ ଦେଶରେ ଏପରି ଏକ ଶୂନ୍ୟତା ସୃଷ୍ଟି କରିଛି ତାହା ସମ୍ଭବତଃ କଦାପି ପୂରଣ ହୋଇପାରିବ ନାହିଁ । ଶ୍ରୀ ରାମ ବିଳାସ ପାଶୱାନଜୀଙ୍କ ବିୟୋଗ ମୋ ପାଇଁ ଏକ ବ୍ୟକ୍ତିଗତ କ୍ଷତି । ମୁଁ ଜଣେ ବନ୍ଧୁଙ୍କୁ ହରାଇଛି, ଜଣେ ସହକର୍ମୀଙ୍କୁ ହରାଇଛି । ସେ ଏଭଳି ଜଣେ ବ୍ୟକ୍ତିତ୍ୱ ଥିଲେ ଯିଏ ପ୍ରତ୍ୟେକ ଗରିବ ବ୍ୟକ୍ତି ଯେଭଳି ଆତ୍ମସମ୍ମାନର ସହ ଜୀବନ ବଞ୍ଚିପାରିବ ସେଥିପାଇଁ ଅତି ମାତ୍ରାରେ ସଚେତନ ଥିଲେ ।
ଶ୍ରୀ ରାମ ବିଳାସ ପାଶୱାନଜୀ କଠିନ ଶ୍ରମ ଓ ଦୃଢ଼ ମନୋବଳର ସହ ରାଜନୀତିରେ ଉପରକୁ ଉଠିପାରିଥିଲେ । ଜଣେ ଯୁବ ନେତା ଭାବେ ସେ ଏକଛତ୍ରବାଦକୁ ଦୃଢ଼ ସ୍ୱରରେ ପ୍ରତିବାଦ କରିଥିଲେ ଏବଂ ଜରୁରୀକାଳୀନ ପରିସ୍ଥିତି ବେଳେ ଯେତେବେଳେ ଆମର ଗଣତନ୍ତ୍ର ଉପରେ କୁଠାରାଘାତ କରାଯାଇଥିଲା ସେ ତାହାର ତୀବ୍ର ପ୍ରତିବାଦ କରିଥିଲେ । ଶ୍ରୀ ପାଶୱାନଜୀ ଜଣେ ପ୍ରବୀଣ ପାର୍ଲାମେଣ୍ଟାରିଆନ୍ ତଥା ମନ୍ତ୍ରୀ ଥିଲେ ଏବଂ ଅନେକ ନୀତିଗତ କ୍ଷେତ୍ରରେ ତାଙ୍କର ସ୍ଥାୟୀ ପଦଚିହ୍ନ ସେ ଛାଡ଼ି ଯାଇଛନ୍ତି ।
କାନ୍ଧକୁ କାନ୍ଧ ମିଶାଇ ପାଶୱାନଜୀଙ୍କ ସହ ଏକାଠି କାର୍ଯ୍ୟ କରିବା ଏକ ଅନନ୍ୟ ଅନୁଭବ । କ୍ୟାବିନେଟ ବୈଠକ ବେଳେ ସେ ଯେଉଁଭଳି ରାଜନୈତିକ ବୁଦ୍ଧିମତ୍ତା, ବିଭିନ୍ନ ପ୍ରଶାସନିକ ପ୍ରସଙ୍ଗରେ ନିଜର ବଳିଷ୍ଠ ନେତୃତ୍ୱ ପ୍ରଦର୍ଶନ କରି ହସ୍ତକ୍ଷେପ କରୁଥିଲେ ତାହା ବାସ୍ତବିକ୍ ଚମତ୍କାର । ତାଙ୍କ ବିୟୋଗରେ ମୁଁ ଶ୍ରୀ ପାଶୱାନଜୀଙ୍କ ପରିବାର ତଥା ସମର୍ଥକମାନଙ୍କୁ ମୋର ଶୋକବାର୍ତ୍ତା ଜଣାଉଛି । ଓଁ ଶାନ୍ତି ।”
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ବାଣିଜ୍ୟ ଏବଂ ଶିଳ୍ପ କ୍ଷେତ୍ରରେ ସମ୍ଭାବ୍ୟ ବ୍ୟାଘାତକୁ ଏଡାଇବା ପାଇଁ ହେଲ୍ପ ଡେସ୍କ ଏବଂ କଣ୍ଟ୍ରୋଲ୍ ରୁମ୍ ପ୍ରତିଷ୍ଠା କଲା କେନ୍ଦ୍ର
କୋଭିଡ୍ ସମୟରେ ବିନା ପ୍ରତିବନ୍ଧକରେ ଅତ୍ୟାବଶ୍ୟକ ସାମଗ୍ରୀର ଯୋଗାଣ ସୁନିଶ୍ଚିତ କରିବ ଡିପିଆଇଆଇଟି ହେଲ୍ପ ଡେସ୍କ
ମହାମାରୀ ସମୟରେ ଅନ୍ତର୍ଜାତୀୟ ବାଣିଜ୍ୟରେ ସହାୟକ ହେବ ଡିଜିଏଫଟି କୋଭିଡ୍ 19 ହେଲ୍ପ ଡେସ୍କ
ସମଗ୍ର ଦେଶରେ କୋଭିଡ୍ ସଂକ୍ରମଣରେ ବୃଦ୍ଧି ଘଟୁଥିବା ପରିପ୍ରେକ୍ଷୀରେ ବିଭିନ୍ନ ରାଜ୍ୟ ସରକାର / କେନ୍ଦ୍ର ଶାସିତ ଅଞ୍ଚଳ ଦ୍ୱାରା ନିଆଯାଇଥିବା ପଦକ୍ଷେପଗୁଡ଼ିକର ଅନୁଧ୍ୟାନ କରାଯାଇଛି। ତେଣୁ ଆମର ବ୍ୟବସାୟ ପରିସଂସ୍ଥାନକୁ ସହଯୋଗ କରିବା ପାଇଁ ଏକ ସତର୍କତା ମୂଳକ ପଦକ୍ଷେପ ସ୍ୱରୂପ, ଡିପିଆଇଆଇଟି ବିଭିନ୍ନ ରାଜ୍ୟ ସରକାର / କେନ୍ଦ୍ର ଶାସିତ ଅଞ୍ଚଳ ଦ୍ବାରା ଲଗାଯାଇଥିବା ପ୍ରତିବନ୍ଧକ  ତଥା ଅତ୍ୟାବଶ୍ୟକ ଦ୍ରବ୍ୟ ପରିବହନ ଏବଂ ବିତରଣ ସମୟରେ ଉତ୍ପନ୍ନ ହେଉଥିବା ସ୍ଥିତି ଏବଂ ସମସ୍ୟା ଉପରେ ଧ୍ୟାନ ଦେବ।
ଯଦି କୌଣସି ଉତ୍ପାଦନ, ପରିବହନ, ଆବଣ୍ଟନ, ହୋଲସେଲ କିମ୍ବା ଇ-ବାଣିଜ୍ୟ କମ୍ପାନୀଗୁଡିକ ପରିବହନ ଏବଂ ବଣ୍ଟନ କିମ୍ବା ସମ୍ବଳ ସଂଗ୍ରହରେ ଅସୁବିଧାର ସମ୍ମୁଖୀନ ହୁଅନ୍ତି, ତେବେ ନିମ୍ନଲିଖିତ ଟେଲିଫୋନ୍ ନମ୍ବର / ଇମେଲରେ ଏହି ବିଭାଗକୁ ସୂଚନା ଦିଆ ଯାଇପାରେ: -
ଟେଲିଫୋନ୍ : + 91 11 23063554, 23060625
ଇମେଲ୍ : dpiit-controlroom[at]gov[dot]in
ଉପରୋକ୍ତ ଟେଲିଫୋନ୍ ନମ୍ବରଗୁଡିକ 05.01.2022 ଠାରୁ ସକାଳ 9 ଘ. ରୁ ରାତି 9 ଘ. ପର୍ଯ୍ୟନ୍ତ କାର୍ଯ୍ୟକ୍ଷମ ରହିବ। ଏହି ନିୟନ୍ତ୍ରଣ କକ୍ଷ ମାଧ୍ୟମରେ ବିଭିନ୍ନ ହିତାଧିକାରୀଙ୍କ ଦ୍ବାରା ରିପୋର୍ଟ କରାଯାଇଥିବା ବିଷୟଗୁଡିକ ସମ୍ପର୍କରେ ସଂପୃକ୍ତ ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ସରକାରଙ୍କ ସହ ଆଲୋଚନା କରାଯିବ। ତେଣୁ, ଯଦି କିଛି ସମସ୍ୟା ରହିଥାଏ ତେବେ ହିତାଧିକାରୀମାନଙ୍କୁ ଉପରୋକ୍ତ ନିୟନ୍ତ୍ରଣ କକ୍ଷକୁ ସୂଚୀତ କରିବାକୁ ଅନୁରୋଧ କରାଯାଇଛି।
ବାଣିଜ୍ୟ ବିଭାଗ ଏବଂ ଡାଇରେକ୍ଟୋରେଟ୍ ଜେନେରାଲ୍ ଅଫ୍ ଫରେନ୍ ଟ୍ରେଡ୍  ମଧ୍ୟ ରପ୍ତାନି ତଥା ଆମଦାନୀ ସ୍ଥିତି ତଥା କୋଭିଡ-19 ମାମଲାର ବୃଦ୍ଧି ଦୃଷ୍ଟିରୁ ବାଣିଜ୍ୟ ହିତାଧିକାରୀ ସମ୍ମୁଖୀନ ହେଉଥିବା ଅସୁବିଧା ଉପରେ ନଜର ରଖିବାକୁ ଦାୟୀତ୍ବ ଗ୍ରହଣ କରିଛି। ଆନ୍ତର୍ଜାତୀୟ ବାଣିଜ୍ୟ ସମ୍ବନ୍ଧରେ ଉପୁଜିଥିବା ସମସ୍ୟାର ସମାଧାନ ପାଇଁ ଡିଜିଏଫଟି ଏକ କୋଭିଡ୍- 19 ହେଲ୍ପଡେସ୍କ କାର୍ଯ୍ୟକ୍ଷମ କରିଛି।
'କୋଭିଡ-19 ହେଲ୍ପ ଡେସ୍କ' ବାଣିଜ୍ୟ ବିଭାଗ / ଡିଜିଏଫଟି, ଆମଦାନୀ ଏବଂ ରପ୍ତାନି ଲାଇସେନ୍ସ ଜାରି, କଷ୍ଟମ୍ସ କ୍ଲିୟରାନ୍ସ ବିଳମ୍ବ ଏବଂ ସେଥିରେ ଜଟିଳତା, ଆମଦାନୀ / ରପ୍ତାନି ଡକ୍ୟୁମେଣ୍ଟେସନ୍ ଜାରି, ବ୍ୟାଙ୍କିଙ୍ଗ୍ ଇତ୍ୟାଦି ସମ୍ବନ୍ଧୀୟ ପ୍ରସଙ୍ଗଗୁଡିକ ଉପରେ ଦୃଷ୍ଟି ଦେବ। ହେଲ୍ପଡେସ୍କ ମଧ୍ୟ ଅନ୍ୟାନ୍ୟ ମନ୍ତ୍ରଣାଳୟ / ବିଭାଗ / କେନ୍ଦ୍ର ସରକାର ଏବଂ ରାଜ୍ୟ ସରକାରଙ୍କ ଏଜେନ୍ସି ସହିତ ବାଣିଜ୍ୟ ସମ୍ବନ୍ଧୀୟ ବିଷୟରେ ସମନ୍ବୟ ରକ୍ଷା କରିବ ଏବଂ ସମ୍ଭାବ୍ୟ ସମାଧାନ ପ୍ରଦାନ କରିବ।
ରପ୍ତାନି-ଆମଦାନୀ କମ୍ୟୁନିଟି ଡିଜିଏଫଟି ୱେବସାଇଟ୍ ରେ ସୂଚନା ଦାଖଲ କରିପାରନ୍ତି ଏବଂ ନିମ୍ନଲିଖିତ ସୋପାନ ଗୁଡିକ ବ୍ୟବହାର କରି ସହାୟତା ଆବଶ୍ୟକ କରୁଥିବା ବିଷୟଗୁଡିକ ସମ୍ବନ୍ଧୀୟ ସୂଚନା ଦାଖଲ କରିପାରିବେ –
i. ଡିଜିଏଫଟି ୱେବସାଇଟ୍ କୁ ଯାଆନ୍ତୁ  -> ସର୍ଭିସେସ -> ଡିଜିଏଫଟି ହେଲ୍ପଡେସ୍କ ସର୍ଭିସ
ii. ‘ନୂତନ ଅନୁରୋଧ ସୃଷ୍ଟି କରନ୍ତୁ’ ଏବଂ ବର୍ଗକୁ ‘କୋଭିଡ୍ -19’ ଭାବରେ ଚୟନ କରନ୍ତୁ।
iii. ଉପଯୁକ୍ତ ଉପ-ବର୍ଗ ଚୟନ କରନ୍ତୁ, ଅନ୍ୟାନ୍ୟ ପ୍ରଯୁଜ୍ୟ ବିବରଣୀ ଏଣ୍ଟର କରନ୍ତୁ ଏବଂ ଦାଖଲ କରନ୍ତୁ।
ବିକଳ୍ପ ଭାବରେ, ବିଷୟ ହେଡର୍: କୋଭିଡ୍ -19 ହେଲ୍ପଡେସ୍କ ସହିତ ଇମେଲ୍ ଆଇଡି: dgftedi[at]nic[dot]in କୁ ସମସ୍ୟା ଗୁଡ଼ିକୁ ଉଲ୍ଲେଖ କରି ପଠାଯାଇପାରେ କିମ୍ବା 1800-111-550 ଟୋଲ୍ ଫ୍ରି ନମ୍ବରକୁ କଲ କରନ୍ତୁ।
ଡିଜିଏଫଟି ହେଲ୍ପଡେସ୍କ ସର୍ଭିସେସ୍ ଅଧୀନରେ ଥିବା ଷ୍ଟାଟସ୍ ଟ୍ରାକର୍ ବ୍ୟବହାର କରି ସମଧାନ ଏବଂ ମତାମତର ର ସ୍ଥିତି ଟ୍ରାକ୍ କରାଯାଇ ପାରିବ। ଏହି ଟିକେଟ୍ ଗୁଡିକର ସ୍ଥିତି ଅପଡେଟ୍ ହେବା ପରେ ଏହାକୁ ଇମେଲ୍ ଏବଂ ଏସଏମଏସ୍ ମାଧ୍ୟମରେ ପଠାଯିବ। ଟ୍ରେଡ କମ୍ୟୁନିଟିକୁ ଏହି ସୁବିଧାଗୁଡ଼ିକର ଉପଯୁକ୍ତ ବ୍ୟବହାର କରିବାକୁ ଅନୁରୋଧ କରାଯାଇଛି।
BS
(Visitor Counter : 167
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅରୁଣାଚଳ ପ୍ରଦେଶର ପର୍ଶୁରାମ କୁଣ୍ଡ ମହୋତ୍ସବର ଝଲକ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅରୁଣାଚଳ ପ୍ରଦେଶର ପର୍ଶୁରାମ କୁଣ୍ଡ ମହୋତ୍ସବର ଝଲକ ଶେୟାର କରିଛନ୍ତି ।
ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଟ୍ୱିଟ ଥ୍ରେଡ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏକ ଆନନ୍ଦଦାୟକ ଅଭିଜ୍ଞତା ଭଳି ପ୍ରତୀତ ହେଉଛି, ଅରୁଣାଚଳ ପ୍ରଦେଶ ସମ୍ପର୍କରେ ଜାଣିବା ପାଇଁ ଏକ ନିଆରା ସୁଯୋଗ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟସଭା ସାଂସଦ ଶ୍ରୀ ରାଜୀବ ସାତବଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ରାଜ୍ୟସଭା ସାଂସଦ ଶ୍ରୀ ରାଜୀବ ସାତବଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ପ୍ରକଟ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମୋର ସଂସଦର ବନ୍ଧୁ ଶ୍ରୀ ରାଜୀବ ସାତବଙ୍କ ଦେହାନ୍ତ ଖବର ମୋତେ ଆଶ୍ଚର୍ଯ୍ୟାନ୍ଵିତ କରିଛି । ଆଗାମୀ ଦିନର ସେ ଜଣେ ସମ୍ଭାବୀ ନେତା ଥିଲେ । ତାଙ୍କ ପରିବାର, ବନ୍ଧୁବର୍ଗ ଏବଂ ସମର୍ଥକଙ୍କୁ ମୋର ସମବେଦନା । ଓମ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପି ଭି ସିନ୍ଧୁଙ୍କୁ ତାଙ୍କର ପ୍ରଥମ ସିଙ୍ଗାପୁର ଓପନ୍ ଟାଇଟଲ୍ ଜିତିବା ପାଇଁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପି ଭି ସିନ୍ଧୁଙ୍କୁ ତାଙ୍କର ପ୍ରଥମ ସିଙ୍ଗାପୁର ଓପନ୍ ଟାଇଟଲ୍ ଜିତିବା ପାଇଁ ଅଭିନନ୍ଦନ ଜଣାଇଛନ୍ତି । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ଏହା ଦେଶ ପାଇଁ ଗର୍ବର ମୁହୂର୍ତ୍ତ ଏବଂ ଆଗାମୀ ଖେଳାଳିଙ୍କୁ ମଧ୍ୟ ପ୍ରେରଣା ଯୋଗାଇବ ।
କେନ୍ଦ୍ର କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁରଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ପ୍ରଥମ ସିଙ୍ଗାପୁର ଓପନ୍ ଟାଇଟଲ୍ ଜିତିବା ପାଇଁ ପି ଭି ସିନ୍ଧୁଙ୍କୁ ଅଭିନନ୍ଦନ ଜଣାଉଛି । ସେ ପୁଣିଥରେ ନିଜର ଅତୁଳନୀୟ କ୍ରୀଡ଼ା ପ୍ରତିଭା ପ୍ରଦର୍ଶନ କରିଛନ୍ତି ଏବଂ ସଫଳତା ହାସଲ କରିଛନ୍ତି । ଏହା ଦେଶ ପାଇଁ ଏକ ଗର୍ବର ମୁହୂର୍ତ୍ତ ଏବଂ ଆଗାମୀ ଖେଳାଳିଙ୍କୁ ମଧ୍ୟ ପ୍ରେରଣା ଯୋଗାଇବ ।”
HS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
୨୦୨୨ ଋତୁ ପାଇଁ ଶୁଖିଲା ନଡ଼ିଆ ଶସ ର ସର୍ବନିମ୍ନ ସହାୟକ ମୂଲ୍ୟ  ବୃଦ୍ଧିକୁ କ୍ୟାବିନେଟ ମଞ୍ଜୁରି
ଚାଷୀଙ୍କୁ ୫୦ ପ୍ରତିଶତ ସୁନିଶ୍ଚିତ ଲାଭ ପ୍ରଦାନ କରିବ ବର୍ଦ୍ଧିତ ଏମଏସପି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ ସମିତି  ବୈଠକରେ ୨୦୨୨ ଋତୁ ପାଇଁ ଶୁଖିଲା ନଡ଼ିଆ ଶସ ର ସର୍ବନିମ୍ନ ସହାୟକ ମୂଲ୍ୟ ବୃଦ୍ଧିକୁ ଅନୁମୋଦନ କରାଯାଇଛି।
ଉଚ୍ଚ ହାରାହାରୀ ଗୁଣବତ୍ତା  ଯୁକ୍ତ ମିଲିଂ ପାଇଁ ଉଦ୍ଦିଷ୍ଟ ଶୁଖିଲା ନଡ଼ିଆ ଶସ ର ଏମଏସପି କୁଇଣ୍ଟାଲ ପ୍ରତି ୧୦,୩୩୫ ଟଙ୍କାରୁ ବଢ଼ାଇ କୁଇଣ୍ଟାଲ ପ୍ରତି ୧୦ ହଜାର ୫୯୦ ଟଙ୍କା କରି ଦିଆଯାଇଛି। ସେହିପରି ଗୋଟା ଶୁଖିଲା ନଡ଼ିଆ ବା ବଲ କୋପ୍ରାର ଏମଏସପି ୨୦୨୨ ଋତୁ ପାଇଁ କୁଇଣ୍ଟାଲ ପ୍ରତି ୧୧,୦୦୦ ଟଙ୍କାକୁ ବୃଦ୍ଧି କରାଯାଇଛି। ୨୦୨୧ ଋତୁରେ ଏହାର ମୂଲ୍ୟ କୁଇଣ୍ଟାଲ ପ୍ରତି ୧୦,୬୦୦ ଟଙ୍କା ଥିଲା। ଫଳରେ ନଡ଼ିଆ ଚାଷୀମାନେ ଉତ୍ପାଦନ ଖର୍ଚ୍ଚ ଉପରେ ମିଲିଂ କୋପ୍ରା ପାଇଁ ୫୧.୮୫ ପ୍ରତିଶତ ଏବଂ ବଲ କୋପ୍ରା ପାଇଁ ୫୭.୭୩ ପ୍ରତିଶତ ଲାଭ ପାଇପାରିବେ। ଚାଷୀମାନଙ୍କୁ ଉତ୍ପାଦନ ଖର୍ଚ୍ଚର ଅତିକମରେ ଦେଢ଼ଗୁଣା ଲାଭ ପ୍ରଦାନ କରିବା ଲାଗି ସରକାର ୨୦୧୮-୧୯ ସାଧାରଣ ବଜେଟରେ ଘୋଷଣା କରିଥିଲେ। ଏହି ନିଷ୍ପତ୍ତି ଅନୁଯାୟୀ ୨୦୨୨ ଋତୁ ପାଇଁ କୋପ୍ରା ଉପରେ ଏମଏସପି ବୃଦ୍ଧି କରାଯାଇଛି।
କୃଷିଭିତ୍ତିକ ଖର୍ଚ୍ଚ ଏବଂ ମୂଲ୍ୟ ଆୟୋଗଙ୍କ ସୁପାରିସ ଆଧାରରେ ଏହି ନିଷ୍ପତ୍ତି ଗ୍ରହଣ କରାଯାଇଛି।
୨୦୨୨ ସୁଦ୍ଧା ଚାଷୀଙ୍କ ଆୟ ଦ୍ବିଗୁଣିତ କରିବା ଲାଗି ସରକାର ଲକ୍ଷ୍ୟ ରଖିଛନ୍ତି। ସର୍ବନିମ୍ନ ୫୦ ପ୍ରତିଶତ ଲାଭ ସୀମା ସୁନିଶ୍ଚିତ କରିବା ଏ ଦିଗରେ ଆଉ ଏକ ଗୁରୁତ୍ବପୂର୍ଣ୍ଣ ପଦକ୍ଷେପ।
ନଡ଼ିଆ ଉତ୍ପାଦନ ହେଉଥିବା ରାଜ୍ୟରେ ଭାରତୀୟ ଜାତୀୟ କୃଷି ସମବାୟ ବିପଣନ ମହାସଂଘ ଏବଂ ଭାରତୀୟ ଜାତୀୟ ସମବାୟ ଉପଭୋକ୍ତା ମହାସଂଘ ମୂଲ୍ୟ ସହାୟତା ପ୍ରକ୍ରିୟାକୁ କାର୍ଯ୍ୟକାରୀ କରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଣୀ ଲକ୍ଷ୍ମୀବାଈଙ୍କ ଜୟନ୍ତୀ ଉପଲକ୍ଷେ ତାଙ୍କର ସ୍ମୃତିଚାରଣ କଲେ ପ୍ରଧାନମନ୍ତ୍ରୀ
ରାଣୀ ଲକ୍ଷ୍ମୀବାଈ ଜୟନ୍ତୀ ଉପଲକ୍ଷେ ତାଙ୍କର ସ୍ମୃତିଚାରଣ କରିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ । ଲକ୍ଷ୍ମୀବାଈଙ୍କ ସାହସ ଓ ଆମ ଦେଶ ପ୍ରତି ଥିବା ବଳିଷ୍ଠ ଅବଦାନକୁ କେବେ ଭୁଲି ହେବ ନାହିଁ ବୋଲି ଶ୍ରୀ ମୋଦୀ କହିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରି କହିଛନ୍ତି;
“ଜୟନ୍ତୀ ଉପଲକ୍ଷେରେ ରାଣୀ ଲକ୍ଷ୍ମୀବାଈଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି । ତାଙ୍କ ସାହସ ଓ ଆମ ଦେଶ ପ୍ରତି ଥିବା ବଳିଷ୍ଠ ଅବଦାନକୁ କେବେ ବି ଭୁଲି ହେବ ନାହିଁ । ଔପନିବେଶିକ ଶାସନର ତୀବ୍ର ବିରୋଧ ପାଇଁ ସେ ପ୍ରେରଣାର ସ୍ରୋତ ପାଲଟିଥିଲେ । ଗତବର୍ଷ ଆଜିର ଦିନରେ ମୋ ଝାନସି ଗସ୍ତ ବେଳର କିଛି ଝଲକ ଶେୟାର କରୁଛି ।”
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିକୁ କେନ୍ଦ୍ର ମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କ ଏକ ମାସର ଦରମା ପ୍ରଦାନ
କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ତଥା ଇସ୍ପାତ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ କୋଭିଡ-19 ପାଇଁ ଗଠିତ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିକୁ ତାଙ୍କର ଏକ ମାସର ଦରମା ପ୍ରଦାନ କରିଛନ୍ତି । ଏକ ଟ୍ୱିଟ ବାର୍ତ୍ତାରେ ଶ୍ରୀ ପ୍ରଧାନ କହିଛନ୍ତି ଯେ, ଏଭଳି ବିପଦ ସମୟରେ ସଙ୍କଟରେ ପଡିଥିବା ଲୋକମାନଙ୍କୁ ଆମ୍ଭେମାନେ ସହଯୋଗର ହାତ ବଢ଼ାଇବା ଆବଶ୍ୟକ । କରୋନା ସଂକ୍ରମଣ ମହାମାରୀକୁ ଦୃଷ୍ଟିରେ ରଖି ମୁଁ ମୋର ଗୋଟିଏ ମାସର ବେତନ ଏବଂ ସାଂସଦ ସ୍ଥାନୀୟ ବିକାଶ ପାଣ୍ଠିରୁ ଏକ କୋଟି ଟଙ୍କା ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠିକୁ ପ୍ରଦାନ କରୁଅଛି ।
ରେଳ ମନ୍ତ୍ରଣାଳୟ
୨୦୨୦-୨୧ ଆର୍ଥିକ ବର୍ଷ ପାଇଁ ରେଳ କର୍ମଚାରୀମାନଙ୍କୁ ଉତ୍ପାଦକତା ଆଧାରିତ ବୋନସ ପ୍ରଦାନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଆଜି ଯୋଗ୍ୟ ଅଣ ଗେଜେଟେଡ ରେଳ କର୍ମଚାରୀ  ମାନଙ୍କ ଲାଗି ୨୦୨୦-୨୧ ଆର୍ଥିକ ବର୍ଷ ପାଇଁ ୭୮ ଦିନର ବେତନ ସହ ସମାନ ଉତ୍ପାଦକତା ଆଧାରିତ ବୋନସ  ପ୍ରଦାନ କରିବା ପ୍ରସ୍ତାବକୁ ଅନୁମୋଦନ କରିଛନ୍ତି।
ରେଳ କର୍ମଚାରୀମାନଙ୍କୁ ୭୮ ଦିନ ପିଏଲବି ପ୍ରଦାନ କରିବା ଲାଗି ରାଜକୋଷ ଉପରେ ୧୯୪୮.୭୩ କୋଟି ଟଙ୍କାର ବୋଝ ପଡ଼ିବ ବୋଲି ଅନୁମାନ କରାଯାଉଛି। ଯୋଗ୍ୟ ଅଣଗେଜେଟେଡ ରେଳ କର୍ମଚାରୀମାନଙ୍କୁ ପିଏଲବି ପରିଶୋଧ ନିମନ୍ତେ ନିର୍ଦ୍ଧାରିତ ବେତନ ଗଣନା ସୀମା ମାସିକ ୭୦୦୦ ହଜାର ଟଙ୍କା ରହିଛି । ପ୍ରତ୍ୟେକ ରେଳ କର୍ମଚାରୀମାନଙ୍କ ପାଇଁ ୭୮ ଦିନର ସର୍ବାଧିକ ଦେୟ ରାଶି ୧୭,୯୫୧ ଟଙ୍କା ନିର୍ଦ୍ଧାରଣ କରାଯାଇଛି।
ନିଷ୍ପତ୍ତି ଫଳରେ ପାଖାପାଖି ୧୧.୫୬ ଲକ୍ଷ ଅଣ ଗେଜେଟେଡ୍ ରେଳ କର୍ମଚାରୀ ଲାଭାନ୍ବିତ ହେବେ। ଯୋଗ୍ୟ ରେଳ କର୍ମଚାରୀମାନଙ୍କୁ ପ୍ରତିବର୍ଷ ଦଶହରା ପୂଜା ଛୁଟି ପୂର୍ବରୁ ପିଏଲବି ପ୍ରଦାନ କରାଯାଇଥାଏ। କ୍ୟାବିନେଟଙ୍କ ଏହି ନିଷ୍ପତ୍ତି ଚଳିତ ବର୍ଷ ମଧ୍ୟ ଛୁଟି ପୂର୍ବରୁ ଲାଗୁ କରାଯିବ।
୨୦୧୦-୧୧ ଠାରୁ ୨୦୧୯-୨୦ ପର୍ଯ୍ୟନ୍ତ ୭୮ ଦିନର ବେତନ ପିଏଲବି ରାଶି ଆକାରରେ ପ୍ରଦାନ କରାଯାଉଛି। ୨୦୨୦-୨୧ ଲାଗି ମଧ୍ୟ ୭୮ ଦିନର ବେତନ ସହିତ ସମାନ ପିଏଲବି ଦିଆଯିବା ଲାଗି ନିଷ୍ପତ୍ତି ନିଆଯାଇଛି, ଯାହାଫଳରେ କର୍ମଚାରୀମାନେ ରେଳବାଇର କାର୍ଯ୍ୟ ସମ୍ପାଦନ ପାଇଁ ଅନୁପ୍ରାଣିତ ହେବେ। ଏହାଦ୍ବାରା ଉତ୍ପାଦକତାରେ ସୁଧାର ଆସିବ।
ରେଳବାଇରେ ଉତ୍ପାଦକତା ସହ ଜଡ଼ିତ ବୋନସ ସାରା ଦେଶରେ ଥିବା ସମସ୍ତ ଅଣଗେଜେଟେଡ ରେଳ କର୍ମଚାରୀ  ମାନଙ୍କୁ କଭର କରିଥାଏ।
ପିଏଲବି ଗଣନାର ପ୍ରକ୍ରିୟା :
କ). ୨୩.୦୯.୨୦୦୦ରେ ହୋଇଥିବା କ୍ୟାବିନେଟ ବୈଠକର ନିଷ୍ପତ୍ତିରେ ଅନୁମୋଦିତ ସୂତ୍ର ଅନୁସାରେ ବର୍ଷ ୧୯୯୮-୯୯ ଠାରୁ ୨୦୧୩-୧୪  ପର୍ଯ୍ୟନ୍ତ ପିଏଲବି ପରିଶୋଧ କରାଯାଇଥିଲା। ଏହି ଫର୍ମୁଲା ଇନପୁଟ:ଆଉଟପୁଟ ଅନୁପାତ ଆଧାରିତ ଥିଲା। ଏଠାରେ ଆଉଟପୁଟ ଗଣନା ମୋଟ ଟନ୍ କିଲୋମିଟର ଭାବେ କରାଯାଇଥିଲା। ଇନପୁଟକୁ ଅଣଗେଜେଟଡ୍ କର୍ମଚାରୀମାନଙ୍କ କ୍ୟାପିଟାଲ ୱେଟେଜ ଦ୍ବାରା ସଂଶୋଧିତ ସଂଖ୍ୟା ଭାବେ ଗ୍ରହଣ କରାଗଲା।
ଖ). ୨୦୧୨-୧୩ ଆର୍ଥିକ ବର୍ଷ ଲାଗି ୭୮ ଦିନ ବେତନ ସମତୁଲ୍ୟ ପିଏଲବିକୁ ଏକ ସ୍ବତନ୍ତ୍ର ମାମଲା ଭାବେ ଏକ ସର୍ତ୍ତ ସହିତ ଅନୁମୋଦିତ କରାଯାଇଥିଲା, ତାହା ହେଉଛି ଷଷ୍ଠ ବେତନ ଆୟୋଗଙ୍କ ସୁପାରିସ ଏବଂ ଅର୍ଥ ମନ୍ତ୍ରଣାଳୟର ବିଚାରକୁ ଧ୍ୟାନରେ ରଖି ପିଏଲବିର ଫର୍ମୁଲା ଉପରେ ପୁଣିଥରେ ବିଚାର କରାଯିବ। ଏହା ଫଳରେ, ରେଳ ମନ୍ତ୍ରଣାଳୟ ଏକ ନୂଆ ଫର୍ମୁଲା ପ୍ରସ୍ତୁତ କରିବା ଲାଗି ସମିତି ଗଠନ କରିଥିଲା।
ଗ) ସମିତି ପକ୍ଷରୁ ସୁପାରିସ କରାଯାଇଥିଲା ଯେ ୨୦୦୦ରେ ଫର୍ମୁଲା ଓ ଅପରେସନ ରେସିଓ ଉପରେ ଆଧାରିତ ହାଇ ନ୍ୟୁ ଫର୍ମୁଲା ୱେଟେଜ ୫୦:୫୦ ଅନୁପାତରେ ହୋଇପାରିବ। ଏହି ଫର୍ମୁଲା ଭୌତିକ ମାନଦଣ୍ଡ ସନ୍ଦର୍ଭରେ ତଥା ଆଥିର୍କ ମାନକ ରୂପରେ ମଧ୍ୟ ଉତ୍ପାଦକତା ସମାନ ପ୍ରତିନିଧିତ୍ବ ସୁନିଶ୍ଚିତ କରିଛି। ସମିତି ଦ୍ବାରା ସୁପାରିସ କରାଯାଇଥିବା ଫର୍ମୁଲାକୁ ୨୦୧୪-୧୫ ଠାରୁ ୨୦୧୯-୨୦ ପର୍ଯ୍ୟନ୍ତ ପିଏଲବିର ଗଣନା ଲାଗି ଉପଯୋଗ କରାଯାଇଛି।